Յանիկ Նոա

Յանիկ Նոա (, ծնվ.՝ մայիսի 18, 1960, Սեդան, Արդեններ, Ֆրանսիա), ֆրանսիացի նախկին թենիսիստ և փոփ-սոուլ երգիչ։ Նախկին առաջին ռակետ զուգախաղում և աշխարհի երրորդ ռակետ մենախաղում (պատմության մեջ բարձրագույն վարկանիշ ֆրանսիացի թենիսիստների շրջանում)։ Առավել հայտնի է 1983 թվականին Ֆրանսիայի թենիսի բաց առաջնությունում իր հաղթանակով (բաց դարաշրջանում ֆրանսիացիների առաջին և միակ հաղթանակը Մեծ Սաղավարտի մենախաղի բոլոր մրցաշարերում) և որպես Ֆրանսիայի հավաքականի բարձրակարգ ավագ Դևիսի Գավաթում և Ֆեդերացիայի Գավաթում։

Կարիերայի ընթացքում ընդհանուր առմամբ հաղթել է ATP մենախաղի 23 և զուգախաղի 16 մրցաշարերում։

Մանկություն 
Յանիկ Նոան ծնվել է 1960 թվականի մայիսի 18-ին Ֆրանսիայի հյուսիսում։ Նա հանդիսանում է կամերունցի ֆուտբոլիստ Զաքարի Նոայի և նրա ֆրանսուհի կին Մարի-Կլերի որդին։ Մարզական վնասվածքից հետո, 1963 թվականին, Նոայի հայրը ընտանիքի հետ միասին վերադառնում է Աֆրիկա։ Նա բնակություն է հաստատում Կամերունում, որտեղ էլ Նոան նորամուտում է թենիսում և 11 տարեկան հասակում հայտնաբերվում Արտուր Էշի և Չարլի Պասարելի կողմից։ Շուտով նա զարմանալի տաղանդ է ցուցաբերում, որը վերջնական հաշվով նրան 1971 թվականին բերում է Նիցցայի թենիսի ֆրանսիական ֆեդերացիայի մարզական կենտրոն։

Թենիսային կարիերա 
Յանիկ Նոան պրոֆեսիոնալ է դարձել 1977 թվականին և բարձր մակարդակում իր առաջին հաղթանակը մենախաղում շահել է արդեն 1978 թվականին, Մանիլայում։

Նոան Ֆրանսիայի առավել նշանակալից հերոս է դառնում 1983 թվականին, դառնալով առաջին ֆրանսիացին 37 տարիների ընթացքում, ով կարողացել է հաղթանակ տանել Ֆրանսիայի բաց առաջնության մենախաղում՝ Մեծ Սաղավարտի չորս մրցաշարերից մեկում։ Մրցաշարի եզրափակիչում նա երեք սեթում հաղթանակ է տանում շվեդ Մաթս Վիլանդերի նկատմամբ՝ 6-2, 7-5, 7-6։ Նա մնում է առաջին և միակ ֆրանիսացին, ով կարողացել է տիտղոս շահել Ֆրանսիայի բաց առաջնության մենախաղի մրցաշարում։

Նոան Ֆրանսիայի բաց առաջնության տիտղոս է նվաճում նաև տղամարդկանց զուգախաղի մռցաշարում 1984 թվականին (հայրենակից և լավագույն ընկեր Անրի Լեկոնտի հետ միասին)։ Նա նաև եղել է 1985 թվականի ԱՄՆ բաց առաջնության եզրափակիչի մասնակից (Լեկոնտի հետ) և 1987 թվականին Ֆրանսիայի բաց առաջնությունում (հայրենակից Գի Ֆորժեի հետ միասին)։ 1986 թվականի օգոստոսին Յանիկ Նոան հասնում է զուգախաղի դասակարգման աղյուսակի վարկանիշի առաջին հորիզոնականին, որտեղ նա ընդհանուր հաշվով մնում է 19 շաբաթ։

Նոան Ֆրանսիայի հավաքականի կազմում Դևիսի Գավաթի մրցաշարում անց է կացրել տասնմեկ տարի և ունի հաղթանակների և պարտությունների 39-22 հարաբերակցություն (26-15 մենախաղում և 13-7 զուգախաղում)։ 1982 թվականին նա հանդիսանում էր հավաքականի անդամ, ով հասնում է Դևիսի Գավաթի եզրափակիչ, որտեղ նրանք պարտություն են կրում ԱՄՆ հավաքականից՝ 4-1։

Ինը տարի անց՝ 1991 թվականին, Նոան հանդիսանում էր ֆրանսիական թիմի ավագը, որը հաղթում է Դևիսի Գավաթի խաղարկությունում՝ առաջին անգամ 59 տարվա ընթացքում, եզրափակիչ խաղում հաղթանակ տանելով ԱՄՆ հավաքականի հանդեպ՝ 3-1։ Այդ հերոսությունը կրկնվում է 1996 թվականին, երբ Ֆրանսիայի հավաքականը Մալմյոուն հաղթանակ է տանում Շվեդիայի հավաքականի նկատմամբ՝ 3-2։

1997 թվականին Նոան հանդիսանում էր Ֆրանիսայի հավաքականի ավագը, որը Ֆեդերացիայի Գավաթում իր առաջին հաղթանակն է տանում։

Ավելի ուշ Նոան խոստովանել է, որ 1981 թվականին խաղերից առաջ նա մարիխուանա է օգտագործել։ Նա նաև հայտարարել է, որ այն ժամանակ ամֆետամինները իրական խնդիր էին հանդիսանում թենիսի համար։

Նոան 2005 թվականին ընդգրկվել է Թենիսի փառքի միջազգային սրահում և մնում է ամենաբարձր վարկանիշ ունեցած ֆրանսիացի թենիսիտը, 1973 թվականին վարկանիշի մտցնելու պահից ի վեր։

Վարկանիշը տարվա վերջին

Մեծ Սաղավարտի մրցաշարերի մենախաղերի վիճակագրություն

Մեծ Սաղավարտի մրցաշարերի եզրափակիչներ

Մենախաղ (1—0)

Զուգախաղ (1—2)

Կարիերայի եզրափակիչներ

Մենախաղ (23 տիտղոս, 13 պարտություն)

Զուգախաղ (16 տիտղոս, 9 պարտություն)

Թիմային մրցաշարեր

Թիմային մրցաշարերի եզրափակիչներ (1)

Պարտություն (1)

Երաժշտական կարիերա 
Թենիսից հեռանալուց հետո Նոան սկսում է զբաղվել երաժշտական կարիերայով, որպես հանրահայտ երգիչ, հանդես գալով ամբողջ Եվրոպայով։ Նի իր երաժշտական կարիերան սկսել է 1991 թվականին, թողարկելով «Black or What» ալբոմը, իր հանրահայտ «Saga Africa» թրեկով, որը նա երգում է իր խաղընկերների հետ մարզադաշտում, Դևիսի Գավաթում հանրահայտ հաղթանակից հետո։ 1993 թվականին նա թողարկում է «Urban Tribu» ալբոմը, իր «Get on Back» հաջողակ սինգլով, որին հետևում է «Zam Zam» ալբոմը՝ 1998 թվականին։

Իր մենեջեր Ժան-Պիեռ Վեյլերի աջակցությամբ նրա երաժշտական կարիերան հզոր քթան է ստանում 2000 թվականին՝ Յանիկ Նոայի չորրորդ ալբոմի թողարկմամբ, գրված Էրիկ Բենցի և Ռոբերտ Գոլդմանի կողմից։ «Simon Papa Tara» սինգլըգրվել էր Ռոբերտ Գոլդմանի կողմից։ Ալբոմը նաև պարունակում էր Բոբ Մառլիի և «Téléphone» խմբի երգերը։ 2003 թվականին Նոան թողարկում է «Pokhara» ռելիզը, որը Ֆրանիսայում վաճառվում է 1,295,000 օրինակով։

2006 թվականի հոկտեմբերին «Charango» ալբոմը իրական հիթ էր հանդիսանում, Ֆրանսիայում վաճառվելով 1,275,000 օրինակով։ Ֆրանսիական ռադիոյով հնչում են նրա «Donne-moi une vie» և «Aux Arbres citoyens» ստեղծագործությունները։

2005 թվականին Յանիկ Նոան մասնակցում է Բոբ Գելդոֆի «Live 8» համերգին, որից ստացված բոլոր միջոցները ուղղվում են Աֆրիկայում աղքատության թեթևացմանը։

2009 թվականի հուլիսի 21-ին Նոան իրականացնում է իր նորամուտային ամերիկյան համերգը Նյու Յորքում։ Համերգը կայանում է «Fête de la Musique» ֆրանսիական երաժշտական ծրագրի շրջանակներում։

2010 թվականին Նոան ըողարկում է իր ութերորդ ալբոմը՝ «Frontières», որը պարունակում է «Angela» սինգլը, նվիրված Անժելա Դևիսի հիշատակին։ Այն նաև պարունակում է զուգերգ երգչուհի Aṣa-ի հետ՝ «Hello»։ 2010 թվականի սեպտեմբերի 25-ին նա հավաքում է ամբողջ Ստադ դը Ֆրանս մարզադաշտը առանձնահատուկ համերգի համար, որում մանսկացություն են ունենում մոտ 80 000 հանդիսատես։

Բարեգործություն 
Յանիկ Նոան բավականին ակտիվ բարեգործական գործունեություն է ծավալում։ Նա աջակցում է «Enfants de la Terre» բարեգործական հիմնադրամին, որը ստեղծել և գործունեություն է ծավալում է նրա մոր՝ Մարի-Կլերի կողմից, 1988 թվականից։

Նոան նաև հիմնադրել է «Fête Le Mur» հիմնադրամը, 1996 թվականին, որը զբաղվում է անբարենպաստ ընտանիքներից երեխաներին թենիսում օժանդակությամբ, հատկապես աղքատ շրջաններից։ Հիմնադրամի նախագահն է հանդիսանում անձամբ Յանիկ Նոան։

Նա նաև հանդիսանում է «Appel де Enfants Pour l'Environnement»-ի ներկայացուցիչը, որը գործում է Վայրի բնության համաշխարհային հիմնադրամի հովանավորությամբ (WWF)։

Նա մասնակցություն է ունեցել «Les Enfoires»-ի երգի ձայնագրմանը, որը օգնում է «Restos du Cœur» բարեգործական կազմակերպությանը։ Նա մասնակացություն է ունեցել 2005 թվականի հեռուստամարաթոնին։

Նոան հանդիսանում է «Association Terre-des-Hommes» կազմակերպության հովանավորը (Շվեյցարիա) և 2008 թվականին իր «Grands Gamins» համերգի միջոցները տրամադրել է ՁԻԱՀ-ի դեմ պայքարին։

Մի շարք բարգործական կազմակերպություններում իր մասնակցության պատճառով նա գլխավորել է 2007 թվականին IFOP և Le Journal du Dimanche ամսագրի հարցման ամենասիրելի ֆրանսիացի անձնավորությունների ցուցակը։

Անձնական կյանք 
Նոայի հայրը՝ Զաքարի Նոան, հանդիսանում էր կամերունցի նախկին պրպոֆեսիոնալ ֆուտբոլիստ, ով Ֆրանսիայի գավաթը նվաճել է «Sedan» թիմի հետ, 1961 թվականին։ Նրա մայրը՝ Մարի-Քլերը, բասկետբոլի թիմի նախկին ավագ է և ուսուցչուհի։

Նոան ունի հինգ երեխա, որոնցից երկուսը Սեսիլիա Ռոդեի (Միսս Շվեդիա-1978, այժմ քանդակագործ) հետ նրա առաջին ամուսնությունից են՝ Ջոակիմ (ծնված 1985 թվականին) և Ելենա (ծնված 1986 թվականին)։ Ջոակիմը հանդես է գալիս Բասկետբոլի ազգային ասոցիացիայի (NBA) «Չիկագո Բուլս» ակումբում և Ֆրանսիայի ազգային հավաքականում։ Ելենան զբաղվում է մոդելի կարիերայով։ Ընտանիքը բնակվում է ոչ թե Ֆրանսիայում, այլ ԱՄՆ-ում, որտեղ Նոան ամուսնացել էր իր երկրորդ կնոջ՝ մոդել Հիզեր Սթյուարթ-Ուայթի հետ։ Այդ ամուսնությունից ծնվել են երկու դուստրեր՝ Էլիա (1996) և Ջինի (1997)։ Այժմ Նոան ապրում է ֆրանսիացի հեռուստատեսային պրոդյուսեր Իզաբել Կամյուի հետ, ումից նա ունի որդի Ջոալուկաս (ծնվել է 2004 թվականին)։

Նոան նաև հանդիսանում է Ֆրանսիական Վեսթ-Ինդիայի Սենտ Բարտելեմիում գտնվող ռեստորանի սեփականատերը՝ «Do Brazil» անվանումով։

Խնդիրներ ֆրանսիական հարկային մարմինների հետ 
1996 թվականի հուլիսի 15-ին ֆրանսիական հարկային մարմինները պահանջում են վճարել 6 807 701 ֆրանկի հարկային պարտավորություններ 1993-1994 թվականների համար։ Փարիզի վարչական դատարանը հաստատում է որոշումը, պնդելով, որ Նոան թաքցրել է երեք բանկային հաշիվներ Շվեյցարիայում, Նիդերլանդներում և ԱՄՆ-ում։ Նոան բողոքարկում է դատարանի որոշումը՝ այն որակելով որպես հակասահմանադրական։

Սկավառակագրություն

Ալբոմներ

Ռելիզներ 
 2004: Yannick Noah / Live (2 CDs – FR #134)
 2010: Charango / Pokhara (2 Cds – FR #103)

Սինգլներ

Ծանոթագրություններ

Աղբյուրներ 
 Պաշտոնական կայք
 Յանիկ Նոան ATP կայքում
 Յանիկ Նոան ITF կայքում 
 Յանիկ Նոան Դևիսի Գավաթի կայքում

Ֆրանսիացի թենիսիստներ
Ուիմբլդոնի մրցաշար
Ավստրալիայի թենիսի բաց առաջնություն
Ֆրանսիայի թենիսի բաց առաջնություն
ԱՄՆ-ի թենիսի բաց առաջնություն
Մեծ սաղավարտի (թենիս) մրցաշարեր
Ֆրանսիացի երգիչներ